《晋鼓吹曲二十二首 其十八 顺天道》
魏晋·傅玄

顺天道。握神契。三时示。讲武事。冬大阅。鸣镯振鼓铎。

旌旗象虹冬。文制其中。武不穷武。动军誓众。礼成而义举。三驱以崇仁。

进止不失其序。兵卒练。将如阚虎。惟阚虎。气陵青云。解围三面。

杀不殄群。偃旌麾。班产军。献享蒸。修典文。嘉大晋。

德配天。禄报功。爵俟贤。飨燕乐。受兹百禄。嘉万年。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。